CRITERIS SOTMESOS A JUDICI DE VALOR (SOBRE B)

La valoració es realitzarà entre totes les ofertes admeses, atenent als conceptes i barems dels següents criteris:

|  |  |
| --- | --- |
| ***Criteris de judici de valor***   * 1. Memòria tècnica descriptiva i justificativa | ***Puntuació màx. 15***  15 |

La puntuació màxima de la qualitat de les ofertes, la valoració de la qual depèn d’un judici de valor (a), serà de **15 punts**. La puntuació mínima exigida per a poder resultar adjudicatari serà de 5 punts.

Per als criteris a):

Notació:

***Pi*** = Puntuació de l’Oferta a Puntuar

***PiMax***= Puntuació del criteri

***Vi*** = Valoració Tècnica de l’Oferta que es Puntua

***ViMax***= Valoració Tècnica de l’oferta Millor Valorada

Valoració:

Es durà a terme la valoració numèrica dels diferents criteris i/o subcriteris donant lloc a un conjunt de valoracions Vi (i=1,2,3,...). La valoració es farà entre el valor 0 i el valor PiMax establert en cada cas per a cada valoració “i”. Es definirà, per a cada valoració “i” el valor ViMax.

Puntuació:

Un cop realitzada la valoració de les ofertes es procedirà a la seva puntuació. Per tal que la puntuació dels diferents criteris mantingui una relació de proporcionalitat entre les diferents ofertes es procedirà de la següent manera. Per a cada oferta la puntuació Pi, associada a la valoració Vi serà:

1. si ViMax ≥ 0.75 PiMax , es a dir, si al menys una de les ofertes es valorada amb un valor igual o superior al 75% de PiMax, aleshores

Pi = PiMax x (Vi / ViMax)

1. en cas contrari, si ViMax < 0.75

PiMax aleshores Pi = Vi

La valoració de l’oferta d’acord als criteris a), b), c) i d) serà **Pabcd** = Σ **Pi** .

A continuació es descriuen els criteris i subcriteris que formen part del judici de valors i els seus requisits:

Els criteris sotmesos a judici de valor es basen en la memòria tècnica que es demana presentar als licitadors. Aquest document haurà de descriure els treballs a realitzar i els sistemes constructius que el contractista considera òptims per a la realització dels treballs objecte del present contracte. Haurà de descriure clarament la seva proposta per compatibilitzar totes les activitats a realitzar.

Aquesta memòria tècnica ha de constar dels següents capítols i subapartats:

1. Memòria tècnica descriptiva i justificativa
   1. Síntesis
   2. Descripció dels treballs i principals condicionants
   3. Organització dels treballs i metodologia d’execució

Per cadascun dels subapartats, es valorarà segons la següent taula.

|  |  |
| --- | --- |
| **Puntuació** | **Valoració del subapartat** |
| 1 \* PxMax | Si els continguts estan ben estructurats i s’ajusten completament a tots els aspectes concrets i particulars que es demana pel subapartat. |
| 0,75 \* PxMax | Si els continguts estan ben estructurats i s’ajusten majoritàriament a tots els aspectes concrets i particulars que es demana pel subapartat. |
| 0,5 \* PxMax | Si els continguts estan ben estructurats i s’ajusten a alguns aspectes concrets i particulars que es demana pel subapartat. És una redacció genèrica que podria servir per a qualsevol altre projecte i, per tant, també per a aquest. |
| 0,25 \* PxMax | Si els continguts, o bé no estan correctament estructurats, o bé no s’ajusten a aspectes concrets i particulars que es demana pel subapartat, sinó que es una redacció genèrica que podria servir per a qualsevol projecte i que, a més, conté o descriu elements que no pertanyen al projecte al que es fa referència en aquest contracte. |
| 0 \* PxMax | Si els continguts no estan ben estructurats i no s’ajusten en cap aspecte a l’objecte d’aquest projecte. |

On el subíndex X de PxMax correspon al subapartat del capítol (es a dir, a.1, a.2, etc.)

A continuació es descriu què es requereix incloure, per part del licitador, en cadascun dels subapartats i la seva puntuació:

1. **Pa**: **Memòria tècnica descriptiva i justificativa (PaMax) - 15 punts**

Pa = Pa.1 + Pa.2 + Pa.3

* 1. **Síntesis, puntuació màxima (Pa.1Max) - 3 punts**

Ha de consistir en una visió completa, però sintetitzada, de l’abast i objectius del projecte, així com un resum de la metodologia i execució dels treballs que es portaran a terme per portar a terme, amb èxit, com a l’objecte de la present licitació (màxim 2 fulls DIN A4 per les dues cares amb tipus de lletra Arial 11 pt.).

|  |
| --- |
| Justificació i beneficis:  Es demana aquesta síntesis per permetre valorar si el licitador a entès l’objecte d’aquesta licitació aportant una visió resumida del problema i solucions a portar a terme per aquest projecte. |

* 1. **Descripció dels treballs i principals condicionants (Pa.2Max) - 8 punts**

Descripció de les característiques principals dels treballs i dels condicionants, propis o externs als mateixos, que poden afectar el seu normal desenvolupament (màxim 10 fulls DIN A4 per les dues cares, amb tipus de lletra Arial 11 pt.).

La descripció dels treballs ha de permetre que el licitador ofereixi el seu punt de vista de com afrontar els treballs objecte del concurs, definint les principals particularitats i possibles solucions que planteja per resoldre les particularitats i necessitats definides en el Plec de Prescripcions.

|  |
| --- |
| Justificació i beneficis:  Es demana aquesta descripció de treballs per poder valorar si s’abasteixen realment totes les tasques que son necessàries per poder portar a terme aquest projecte.  Addicionalment, demanar incloure els condicionants i afectacions del propi desenvolupament de les tasques permet valorar, per part d’ATL, la capacitat d’anàlisis i reflexió que ha fet el licitador respecte a l’objecte d’aquest concurs. |

* 1. **Organització dels treballs i metodologia d’execució (Pa.3Max) - 4 punts.**

Descriure les diferents fases en les que es poden organitzar els treballs i de les activitats principals de cadascuna d’elles, així com les afectacions d’unes i altres. També s’hauran de descriure el mètode d’execució previst (tenint en compte, i valorant-se positivament, la proposta d’aplicació de metodologies àgils) i els elements que es proposen per realitzar el seguiment de les diferents fases objecte de la present licitació, com pot ser una plataforma de seguiment i control d’execució dels treballs, un repositori de documentació, previsió i aprovació de documents lliurables per fases, etc. (màxim 4 fulls DIN A4 per les dues cares, amb tipus de lletra Arial 11 pt.).

Una de les parts més importants en qualsevol projecte de les característiques similars a aquest concurs, i principalment per evitar els temps morts i que els treballs s’eternitzin, està en el plantejament de l’organització dels treballs i la seva metodologia d’execució (àgil, mixt, cascada, etc.) segons es consideri més adient per afrontar un projecte que implica una fase de disseny i una fase d’implantació i validació.

|  |
| --- |
| Justificació i beneficis:  Es demana una descripció dels treballs i la seva metodologia per poder valorar, per part d’ATL, la viabilitat de poder tenir un control i seguiment sobre el projecte en curs i que aquest no es transformi en un conjunt de fases opaques molt llargues on ATL no tindrà cap informació raonable i real fins al final d’aquestes.  Es per això que es valorarà positivament la proposta de metodologies àgils i la implicació de l’equip d’ATL en el procés. |